



**Βιβλιοθήκες Δήμου Καλαμαριάς**

Πρόγραμμα Φιλαναγνωσίας για τα Γυμνάσια

Φεβρουάριος – Απρίλιος 2025

Οι Βιβλιοθήκες του Δήμου Καλαμαριάς σας προσκαλούν στο Πρόγραμμα Φιλαναγνωσίας ***Βιβλιοσκώληκες*** που διοργανώνεται για όλα τα Γυμνάσια του Δήμου Καλαμαριάς. Σκοπός του προγράμματος είναι η προώθηση και η καλλιέργεια της αναγνωστικής σχέσης των παιδιών με τα βιβλία.

Πρωταρχική επιδίωξη αποτελεί η ίδια η απόλαυση της ανάγνωσης μέσα από τα επιλεγμένα βιβλία που  προτείνονται, καθώς και ο εμπλουτισμός των μαθητών με ποικίλες γνώσεις, η τροφοδότηση της φαντασία τους, η καλλιέργεια της κριτικής τους σκέψης και της αισθητικής τους αντίληψης.

Η καινοτομία του προγράμματος ***Βιβλιοσκώληκες*** οφείλεται στη δυνατότητα που δίνεται στα παιδιά να δημιουργούν, **ηλεκτρονικά**, λίστες με τις αναγνώσεις τους, τα σχόλια και τις εντυπώσεις τους, μέσα από μια **διαδικτυακή εφαρμογή**. Στην συγκεκριμένη εφαρμογή έχουν πρόσβαση και οι εκπαιδευτικοί, οι οποίοι ενημερώνονται για τις αναγνώσεις και τα σχόλια των μαθητών με αποτέλεσμα να δημιουργείται γόνιμο πεδίο για συζητήσεις και ανταλλαγή απόψεων πάνω στα βιβλία.

Η συγκεκριμένη εφαρμογή έχει σχεδιαστεί από τον [ΟΣΔΕΛ](https://www.osdel.gr/) (Οργανισμός Συλλογικής Διαχείρισης Έργων του Λόγου), στο πλαίσιο του πολιτιστικού και κοινωνικού έργου του, και είναι ευγενική χορηγία προς τις Βιβλιοθήκες που συμμετέχουν στο συγκεκριμένο πρόγραμμα. Υποστηρίζεται από τη βάση βιβλιογραφικών δεδομένων [bookpoint.gr](https://bookpoint.gr/bookworms).

Η λίστα με τα προτεινόμενα βιβλία βρίσκεται αναρτημένη στην ηλεκτρονική σελίδα των Βιβλιοθηκών https://lib.kalamaria.gr

**Όροι Συμμετοχής**

1. Δικαίωμα συμμετοχής έχουν όλοι οι μαθητές των Γυμνασίων του Δήμου Καλαμαριάς. Οι δηλώσεις συμμετοχής γίνονται αποκλειστικά και μόνο από τον/την υπεύθυνο εκπαιδευτικό του τμήματος, συμπληρώνοντας την παρακάτω ηλεκτρονική φόρμα έως και τις **14 Φεβρουαρίου 2025**

Εγγραφή στον παρακάτω σύνδεσμο:

[ΒΙΒΛΙΟΣΚΩΛΗΚΕΣ 2025 - ΕΓΓΡΑΦΕΣ ΓΥΜΝΑΣΙΩΝ](https://docs.google.com/forms/d/1KgPqiw4yqLjjslV97Q4X3QwcD7vGVENz5nDDJ3etmqU/edit)

**Παράλληλα, οι εκπαιδευτικοί εγγράφονται στην ηλεκτρονική βάση βιβλίων** **<https://bookpoint.gr/bookworms>, για να παρακολουθούν τις αναγνώσεις των μαθητών τους.**

1. Οι μαθητές κάθε τάξης καλούνται να διαβάσουν **τουλάχιστον ένα** από τα βιβλία της προτεινόμενης λίστας, που αντιστοιχεί στην τάξη τους, για να θεωρείται έγκυρη η συμμετοχή τους. Στη συνέχεια, όσοι μαθητές δεν είναι εγγεγραμμένοι στην εφαρμογή πραγματοποιούν την εγγραφή τους στη διαδικτυακή εφαρμογή [**https://bookpoint.gr/bookworms**](https://bookpoint.gr/bookworms).Οι παλιοί εγγεγραμμένοι μαθητές, για την εισαγωγή τους, χρησιμοποιούν το email και τον κωδικό τους από το προηγούμενο έτος. Κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
2. Το Πρόγραμμα Ανάγνωσης ολοκληρώνεται στις **28 Απριλίου 2025**.

**Έπαινοι**

Ονομαστικοί έπαινοι θα απονεμηθούν στα παιδιά και στους εκπαιδευτικούς που θα λάβουν μέρος στους ***Βιβλιοσκώληκες*** 2025, για τα Γυμνάσια.

Η διαδικτυακή εφαρμογή έχει σχεδιαστεί από τον



Είναι ευγενική χορηγία προς τις Βιβλιοθήκες του Δήμου Καλαμαριάς

και υποστηρίζεται από τη βάση βιβλιογραφικών δεδομένων bookpoint.gr.